TV-gids Donderdag 23 Julie 2015
JY LEES NOU TV-gids Donderdag 23 Julie 2015
Vanaand kuier Anneli van Rooyen en Jana Cilliers in die Republiek van Zoid-Afrika.
17:30 Oulap se Rooi (kykNET): Die span maak ’n draai in Kempton Park waar ’n slaapkamer oorgedoen moet word. Die vertrek, wat eers as pakkamer gebruik is, is netjies in ’n romantiese, klassieke hoofslaapkamer omskep.
18:30 Villa Rosa (kykNET): Stef weet Liam is verantwoordelik vir die fiasko by Van Romberg en Retief, maar kan dit nie bewys nie. ’n Geliefde gas keer terug na die Villa.
18:30 7de Laan (SABC2): Probeer iemand vir Ty en Gita uitoorlê? Irma help vir Sonja om haar lewe reg te ruk. Iemand leer op die harde manier om nie Matrone se koeksisters te beledig nie.
19:30 Binnelanders (kykNET): Tertius kry Sonette se toetsuitslae. Naomi het meer as een rede om breed te glimlag. Sonette kry ’n nuwe blyplek en Jana maak meer as een korrekte afleiding.
19:30 Suits (M-Net): In vanaand se episode het Harvey hom nog nie berus by wat gebeur het nie, en kry te doen met ’n teenstander wat beweer hy het verander.
20:00 Bravo! (kykNET): Die span kuier agter die skerms by Binnelanders se publisiteitsfotosessie.
20:30: Republiek van Zoid-Afrika (kykNET): Welkom terug in die republiek van Zoid Afrika, waar lag en musiek die beste medisyne is. Aanbieder Karen Zoid gesels weer met haar gunsteling-denkers, -dromers, -besluitnemers en ander moedige en merkwaardige mense. Vanaand kuier Anneli van Rooyen en Jana Cilliers by Karen.
21:00 True Detective (M-Net Edge): ’n Uitmergelende misdaadreeks waarin die polisie en lede van die Los Angeles onderwêreld koppe stamp en ook saamwerk om ’n bose moordenaar in hul midde op te spoor.